Exqrch/javanese-Komodo-pixelgpt huggingface dataset:
Henry kalebu wong sing mayan pinter cerita nganggo logika sing urut
Iki amarga dhèwèké wis biasa gawe aplikasi nganggo urutan sing rigid
Dhèwèké uga wis bola-bali tampil ning sawernaning media
Wawancara udu salah sawijining bab sing aeng tumrape Henry
Dhèwèké ora wedi ngenei ceramah ana ing forum resmi, dadi jubir ning kampus-kampus
Lelabuhane Henry nganti titik iki diwiwiti seka kelas 4 SD, nalik Henry isih cilik kudu mandheg sekolah amarga faktor biyaya lan keluargane
Anak nomer loro seka patang kadang iki mikul bebane kaluarga amarga dadi bocah lanang sing dituake
Dhèwèké akhire milih golek dhuwit nganggo ngewangi pak dhene dodolan buku nyang instansi-instansi pamarentah
Panggaweyan iki dhèwèké lakoni sasuwene limang taun, seka 1994 nganti 1999
Nalika taun 2002, balik menyang Makasar
Ning kampunge, dhèwèké ora duwe apa-apa sing bisa diandelake kanggo golek dhuwit saliyane tenaga
Dhèwèké uga melu dadi kuli panggul ning Pelabuhan Soekarno-Hatta, Makasar sing ora adoh seka omahe.
Dhèwèké menyambut gawe saben ndina seka esuk teka sore kepara nganti wengi
Kamangka, asile kerjane ora mesthi
Isa Rp 20.000 sedina, bisa Rp
100.000 yen pelabuhan lagi rame
Nganti taun 2012, nalika warnete lagi rame-ramene, Henry gumun ndelok enom-tuwa, nganti bocah-bocah padha kumpul ning warnet cedhak omahe
Dhèwèké akhire mlebu lan nggumun delok canggihe internet, utamane mesin Google
Nalika iku, dhèwèké dadi pengunjung tetep warnet
Nalika bali seka pelabuhan, dhèwèké nglegakake menyang warnet iku
Dhèwèké sinau nganggo komputer lan nlateni fungsine mesin kanggo goleki sawernaning bab
Dhèwèké mulai nyisihake asile kerja kanggo dolan nyang warnet, tuku buku elektronik karo sinau nggawe blog
Ing taun sing padha, dhèwèké wiwit sinau bab jagading gim liwat komunikasi utawa tutorial ning internet
Sabubare iku dhèwèké molai gawe gim nganggo modal laptop kang prasaja
Gim pisanan sing dhèwèké gawe yaiku mbedhek gambar artis ing Android
Seka gim siji sing wis gagal, dhewke banjur gawe atusan gim lan aplikasi liyane
Seka kui dhèwèké entuk dhuwit, seka Rp 2 yuta, Rp 16 yuta, nganti tau nganti atusan yuta saben pemrograman lan bab-bab liyane sing ana sambung rapete karo jagad digital
Ilmu sing wis disinaoni, dhèwèké ajarke marang cah-cah enom ning sakupengane
Dhèwèké ngaku duwe pepinginan gedhe, yaiku gawe Kampung Digital, ning kono wong-wong sekampung ngerti marang jagad digital, uga isa entuk untung seka kono.
Beksan Merak Tari Merak ya iku salah sawijining kagunan kang ana ing Jawa Kulon
Tari merak iki salah sawijining tuladha tari kréasi anyar kang lair ing Pasundan
Tari iki diripta déning Tjeje Soemantri ing taun 1950-an
Tari merak iku gambaraké solahé manuk merak kang éndah lan sumringah
Tari Merak wiwitané diripta déning koréografer sing asmané Tjeje Soemantri ing taun 1950-an
Tjeje banjur ngowahi "komposisi tari" ing taun 1955
Nalika iku, busana Tari Merak isih sarwa kuna lan gerakané isih durung gambaraké manuk merak
Sabanjuré, ana ing taun 1965 digawé koréografi anyar kang diarani Tari Merak Pusbitari
Koréografi anyar iki diripta déning koréografer kang asmane Dra
Koréografi mau diowahi maneh déning Irawati ing taun 1985
Tari Merak Pusbitari béda karo cikal bakalé Tari Merak kang diripta déning Tjeje Soemantri, tari iki gerakané luwih dinamis tinimbang Tari Merak sadurungé
Sabanjuré Tari Merak iki diwulangaké marang Romanita Santoso ing taun 1993
Tari Merak Pusbitasari iki sing nganti saiki isih akèh dipagelaraké
Tari Merak iku gambaraké solahé manuk merak kang duwèni kaéndahan wulu ing buntuté
Sejatine kang ginambar ana ing sajroning Tari Merak iku dudu merak wadon, ananging merak lanang
Merak lanang iku duwèni wulu buntut kang éndah lan menawa diowahaké kanthi lénggak-lénggok bisa jalari merak wadon wigati marang merak lanang
Lénggak-lénggok iku mau kang sabanjuré diwujudaké dadi tari kang diarani Tari Merak kang gambaraké kaluwesan
Tari Merak ditarikaké déning wong wadon
Umumé dipéntasaké kanthi bebarengan, antarané wong 5-7 penari
Ananging uga bisa ditarikaké dhéwékan
Badhané penari kudu ajeg utawa siyaga, pundhak ora olèh ditarik mengarep nanging rada ditarik memburi
Nalika condong lan doyong uga kudu ajeg
Pundhak penari diputer, gerak iki bisa dilakokaké mengarep utawa memburi kanthi alus, cepet, diangkat bebarengan utawa siji baka siji, lan pundhak kang diangkat siji baka siji kudu kanthi kuwat.
Sikil penari gerakané ana "rengkuh", "ajeg", "jinjit", lan "nilitik" Kagunaan
Ana ing dhaérah Priangan, Tari Merak asring digunakaké kanggo hiburan ana ing adicara mantu
Tari Merak uga asring kanggo adicara resmi pamaréntah utawa suguhan kanggo tamu agung
Tari Merak iki dipentasaké sepisanan ana ing adicara Konferensi Asia Afrika taun 1995 lan taun 1958
Tari Merak duwèni busana kang éndah
Kaéndahan kuwi mau mujudake wulu buntut merak kang manéka warna
Busana kang digunakaké ya iku kemben, asringé warna ijo motif emas
Busana kang digunakaké duwèni corak kang mèmper wulu merak kanthi warna kang éndah, tuladhane abang, kuning, utawa ijo
Busana mau dijangkepi nganggo seléndhang werna-warni kang dijangkepi payèt-payèt kang nambah kaéndahané
Busana Tari Merak uga dijangkepi nganggo mahkota kang mujudaké sirah merak
Mahkota kuwi mau uga diarani Siger
Wujudé kaya merak kang lagi angrem endhog
Mahkota kuwi digawé saka logam alumunium kang di brom kaya emas
Penari uga nganggo busana utawa sampur manéka warna saèmper swiwi merak kang dinggo ana mburi awaké penari
Sampur kang dianggo déning penari Tari Merak ya iku awujud seléndhang tipis kang dijangkepi motif lan payet werna-warni
Pucukané swiwi mau ditemplèkaké ana ing pucukan driji penari, saéngga nalika tangané penari mau menthang bisa katon kaya merak temenan
Garuda mungkur ya iku salah sawijining hiasan jangkepané mahkota kang wujudé saèmper sirah manuk merak
Sesuping ya iku hiasan kuping penari
Apok ya iku kain kang digunakaké ana ing ngisor gulu lan nutupi dhadha penari
Sabuk ya iku kain kang digunakaké minangka sabuk utawa iket ana ing weteng, ancase kanggo ngencengaké busana
Gelang ya iku hiasan kang digunakaké ana ing tangan, wujudé bunder manéka warna
Rok ya iku busana kang dianggo déning penari kanggo ngisoran, awujud kain kang duwèni motif lan warna kaya merak.
Prau panumpes Jepang Uzuki (1925) Prau "Uzuki (卯月, Prau "Uzuki) iku prau panumpes klas Mutsuki kang kaanggo nalika Perang Donya II darbéné Wadya Sagara Kamaharajan Jepang
Aran prau iki saka wulan April
"Uzuki" kapernahaké rikala 11 Januari 1924 déning IHI Corporation; banjur kababar rikala 15 Oktober 1925
Prau iki pamangkuné Lètnan Kolonèl Kiichiro Gouda
Prau iki kèrem rikala 12 Dhésèmber 1944 cedhak Cebu ().
Greja Katulik St Andreas Malang Greja Katulik Santo Andreas salah sawijining greja paroki ana ing tlatah Kutha Malang
Greja iki wis 19 taun mangadeg
Panyelehan watu sepisanan dumadi tanggal 6 September 1992 banjur lagi diresmikaké tanggal 21 Maret 1999
Pangetan ambal warsa greja dipengeti saben tanggal 21 Maret, upacara pangayom greja digelar saben taun ing tanggal 30 Nopember
Greja Katulik St Andreas diwangun awit saka tuwuhe umat Katulik sing saya akeh ing Kutha Malang
Dipandégani dening Bapak F
Soemarmo sing sejatine salah sawijining umat katulik biyasa
Dene Romo sing sepisanan mangku ing greja iki yaiku Romo Ignasius Cahyo Irwanto
Nalika sepisanan dibuka, taun 1999, cacahe umat Katulik ana 428 kluwarga (KK)
Ana telung tahap wangune Greja St
Sawise penyelehan watu sing sepisanan, tahap sepisan age diwiwiti saka tahun 1992 nganti 1995
Tahap iki minangka pembangunan basement
Banjur kabacutaké taun 1995 nganti 1996, ing tahap iki mbangun basement nganti rampung
Tahap katelu yaiku pembangungan balé gréja nganti rampung, kawiwitan ing taun 1996, nanging ing taun 1998 pembangunan kapeksa mandheg sawatara amarga anané krisis
Pembangunan tahan iki dibacutaké nganti rampung ing taun 1999
Grèja Santo Andrèas iki nduweni rancangwangun sing unik
Wangune wuwungan kaya téndha kèmah
Saka kadohan wanguné greja katon bunder seser nanging nyatané ana 12 sisi sing mupeng meh kaya bunderan
Arsitèk pambanguné Greja yaiku Tonnie Johan
Gaya arsitektur Grèja Santo Andreas memper kaya salah sawijining Grèja Katulik ing Kutha Sorong, Papua
Saka peresmian nganti saiki durung nate ana rènovasi gedhé-gedhéan
Ing taun 2007 dibangun taman ibadah lan Guwa Maria ing salah sisih wetan lore greja kang diresmikake dening Uskup Malang.
Slamet Isnandar Slamet Isnandar (lair 8 Juli 1946 ing Kadhiri) ya iku penulis lan guru
Dhèwèké iku anak kapindho pasangan Moerdi Josomoersito (Kediri) lan Sulasmi (Sala)
Slamet Iskandar entuk gelar sarjana muda taon 1972, lan diangkat dadi guru ning SMP Negeri 3 Surabaya (1979)
Nanging isih ngajar ning salah siji SMP ning Gresik nganti saiki
Gelar sarjana (S-1) dientuke taon 1986.
Sajarah Batur Tukon Sajarah Batur Tukon ya iku sajarah anané batur tukon kang nyrambahi budaya, bangsa, lan kapitayan (agama), saka jaman kuna nganti wektu saiki
Sanajan mangkono, posisi batur tukon sacara legal, sosial, lan ékonomi iku béda-béda miturut sistemé, papané lan wektuné
Batur tukon iki arang anané ing populasi kang dumadi saka populasi "hunter-gatherer," amarga batur tukon iki tuwuh sangisore sistem tataran sosial (stratifikasi sosial)
Batur tukon wiwit dilakokaké ing kauripan masarakat kang paling pisanan, (kaya ta Sumer ing Mésopotamia, kang bisa ditlesih wektuné ing kala kawuri saka 3500 "BC")
Batur tukon uga kasebut ing "Code of Hammurabi" Mésopotamia ("c
1860 BC"), kang dirujuk minangka sawijining institusi kang diyasa
Batur tukon dadi umum sajroning Éropa nalikané "Dark Ages" lan terus tekan Jaman Tengahan
Perang antarané Bizantium lan Osmani (1265–1479) lan perang Osmani ing Éropah (abad ka-14 nganti abad ka- 20) kasil nawan batur tukon Kristen kanthi gunggung kang akèh
Wong Walanda, wong Perancis, wong Spanyol, wong Portugis, wong Inggris, wong Arab, lan saweneh krajan Afrika Kulon duwé peran kang wigati ing padagangan batur tukon ing wewengkon Atlantik, utamané sawisé 1600
Sanajan batur tukon iku wis ora diéntukaké manèh ing saindenging donya (kajaba anané buruh tahanan), pangedolan manungsa isih dadi masalah internasional, lan yèn diwetara, nganti taun 2013, wus ana udakara 25-40 yuta wong kang didadèkaké batur tukon, akèh-akèhé ing Asia
Antaraning taun Perang Sipil Sudan Kaloro ing taun 1983–2005, akèh wong kang didadèkaké batur tukon
Bukti-bukti anané sistem batur tukon lan pangedolan bocah-bocah ing sawijining kebon kakao ing Afrika Kulon, nuli katon udakara ing taun 1990-an
Batur tukon terus lumaku nganti abad ka-21
Sanajan Mauritania ndadèkaké batur tukon minangka sawijining tumindak kriminal ing sasi Agustus 2007, audakara 600.000 wong, utawa 20% saka populasiné Mauritania, isih akèh kang didadèkaké budhak, lan akèh saka wong-wong iku kang dadi batur utang.
Suaasat Suaasat ya iku sop tradhisional wong Grunlan
Suaasat asring digawé saka asu sagara utawa saka paus, kidang kutub, utawa manuk sagara
Suaasat asring nyakup bawang lan kenthang lan mung dibumboni uyah, mrica ireng, lan godhong salam
Suaasat uga asring dikukus karo beras utawa nganggo jelai ing banyu ing wayah wengi supaya dadi pati yèn disuntak menyang banyu.
Oreo Oreo ya iku jeneng dagang jinis biskuit sing diprodhuksi dening Nabisco
Oreo pisanan digawé ing taun 1912
Oreo dumadi saka rong biskuit coklat kanthi krim putih ing tengah
Salah siji cara populer kanggo mangan Oreo ya iku nyelupke ing susu
Kajaba iku oreo uga digunakake kanggo bahan mentahan kanggo panganan liyane, kaya ta susu kocok lan es krim.
Sita ya iku salah sawijining panyerat cerita cekak (cerkak) lairan saka Kabupatèn Trenggalèk.
Bakpia Pathok Bakpia yaiku panganan sing digawé saka campuran kacang ijo karo gula, kang dibungkus ing sajroning glepung, banjur dipanggang
Istilah "bakpia" dhéwé asalé saka dialèk Hokkien ( Hanzi : 肉餅), yaiku saka tembung " "bak" " sing artiné daging lan " "pia" " sing artine kué, sing tegesé kanthi barès yaiku roti sing isiné daging
Ing sawatara wilayah ing Indonesia, panganan sing rasané legi iki diarani pia utawa kué pia
Bakpia iku kalebu panganan sing misuwur saka kaluwarga keturunan Cina utawa Tionghoa
Salah sijining saka Bakpia sing wis misuwur yaiku bakpia saka wilayah Pathuk (Pathok), Yogyakarta, saéngga dikenal minangka Bakpia Pathuk
Amarga mayoritas masarakat Yogyakarta yaiku Muslim, ing perkembanganipun, isi bakpia sing asalé daging babi diganti dadi kacang ijo
Banjur rasa saka bakpia dikembangaké dadi coklat, kéju, rempah-rempah sing enom, lan rempah-rempah ireng
Ing désa Pathuk, warga ora biasa karo istilah "merek", saéngga bakpia sing didol nganti saiki ditulisi "nomer omah produsen", umpamané nomer 75, 25, 531, 125, lan saterusé
Banjur ana sawatara mèrek bakpia sing metu nanging ora saka nomer omah, kaya ta Djava, Ayu, Vista, lan liya-liyané
Énak lan rasa khas saka bakpia ndadekaké kué kasébut dadi sing paling disenengi para turis sing teka ing Yogyakarta
Bakpia bisa ditemokaké ing toko bakpia utawa toko sing ngedol olèh-olèh saka Yogyakarta
Ana luwih saka 100 merek bakpia
Antarane ana bakpia sing paling asring digoleki wisatawan yaiku Bakpia Kurniasari, Bakpia 145, Bakpia 75, Bakpia 25, Bakpia Merlino, Bakpia Djava, Snack It Pia 100 (biasane didol ing toko sing gedhe), lan Bakpia Kencana
Saben merek nduweni karakteristik sing unik
= Deleng uga =
Kakawin Wertasancaya Kakawin Wertasancaya ya iku salah sijiné kasusastraan sansekerta
Ana ing sajroning kesusastraan Sansekerta dhéwé ana syair-syair kang wujudé basa Kawya utawa basa Kawi, isiné ya iku ngrembag babagan ilmu kawruh
Wertasancaya bisa dilebokaké ing karangan-karangan kaya iku mau
Kitab iki minangka kitab syair sing digunakaké kanggo mènèhi tuladha-tuladha lan carané gawé syair
Jumlahé syair sing tuladhané ana 96 jinis
Saben jinising syair nggunakaké irama-sajaké
Piwulang babagan nyair sing tuladha-tuladhané dijlentrehkaké ing sajroning kitab iki saktenané seni syair ing kasusastraan Sansekerta, sing digunakaké ing basa jawa kuna
Kabèh karangan sing isine 112 syair
Yén dijejerkaké karo cacahé lelagon-sajak, mula mèh kabèh syair ganti lelagoné
Panulisé kitab wertasancaya ya iku Empu Tanakung, urip ing jaman akhir praja Kadiri
Kitab wertasancaya ya kena disebut kitab Cakrawaduta kang duwèni teges ya iku : "“menthok si utusan”." Jeneng iki jumbuh karo isi karangané, Isiné karangan iku nyeritakaké putri saka bangsawan sing uga nduwéni bojo saka kalangan bangsawan, kekaroné urip setahun suwené lan bebojoan lan ora tau pisah
Ananging sawisé iku sing lanang lunga kanggo golèk ilmu babagan seni syair
Uga dientèni suwé kok ora bali-bali sing wadon krasa goréh ing manah, sabanjuré dheweké golék panglipur ing taman, ora malah seneng nanging malah kèlingan pangangen-angen bojoné
Pungkasané si putri mandeg lan golèk pangiyupan amarga udan
Sawise udan wis mari dhéwéké weruh ing taman ana menthok sing lagi bébojoan ing banyu tilak udan
Menthok kuwi nglangi mrana mrene lan munggah saka banyu mara menyang lemah kang asat lan kekaroné dudohaké swarané sing pancen apik, agawé si purtri trenyuh wayah ngrungokaké, saya suwè si putri tambah kèlingan bojoné sing wis lunga lan urung bali
Banjur kekaroné marani putri bangsawan gara-gara keprungu swarané
Ing sajroning bingungé dhéweké ora sadar bengok “mrénea.
mrénea menthok..!” ora nyana menthok kekaroné iku mau langsung mara ing papan panggonan putri bangsawan iku maul an kandha yen to menthok iku mesakake marang putri kasebut, krana nyawang pasuryané putri sing susah banget
Banjur putri kasebut ngutus menthok kanggo nggolèki bojoné sing ora mulih-mulih, menthok kuwi iku mau langsung mangkat nggolèki bojoné sang putri
Jebul bojoné sang putri ana ing salahsawijing panggon lan lagi nggawe kitab, weruh kaya mngkono langsung si menthok kekaroné kandha babagan kahanan sang putri
Banjur sawisé ngrampungaké yén gawé kitab joboné putri langsung mulih lan nemoni putri
Ing taun 1875 H.Kern babaraké karya sastra karo pertalan tulisan-tulisan sing akèh.,ana ing kakawin Wertasancaya iki wis lumrah minangka ngemot syair kang ngandhut puji marang Wagiswari utawa saraswati, lan ana ing ngisor iki tuladha syair ing kakawin wertasancaya: Gandhèng Cènengé karo Tèks liya
Kiakawin wertasancaya dianggit ing jaman praja Kadiri pindah ing tumapel utawa Singasari ing taun 1144 Caka utawa 1222 Masehi serat wertasancaya duweni isi ya iku ngamot kawruh sajak, metrum sekar ageng, lan tuladha-tuladhane.Isi serat wertasancaya iku dijupuk saka serat Ajimapmasa karangan Rangawarsita.
Empu tanakung ya iku pujangga kraton Singasari, wektu iku sing dadi raja ya iku ken arok
Ken arok isa nguwasani sawisé matèni akuwu tunggul ametung lan ngrabi randha kang jenengé ken dedes
Ken Dedes dipercaya déning Ken Arok minngka dheweke duweni wahyu kuwasa lan bisa nglairakake raja-raja ing tanah jawa Kakawin wertasancaya diwenenhake kanggo Prabu Girindrawangsa, usaha kaya mangkono wis lumrah amarga empu Tanakung iku minangka duwèni kaprigelan lan dhéwéké duwé utang budi marang Ken Arok, kamangka Ken Arok dhewé dadi raja kang seneng mbela kaprigelan seni budaya
Ananging babagan sastra budaya kerajaan singasari direpotaké babagan perkara jero lan "konsolidasi" sing luput.
Train to Busan Train to Busan salah sawijining film ingkang dipunproduksi taun 2016 saking Korea Kidul
Film ingkang disutradarai dèning Yeon Sang Ho lan diperanakè dèning Gong Yoo, Jung Yu Mi, lan Ma Dong Seok kasebut ngusung "genre" horror lan ngrembag babagan zombie (mayit urip)
Film Train to Busan tayang kapisanan ing Féstival Film Cannes tanggal 13 Méi taun 2016, film kasebut sampun ditingali kirang langkung 10 yuta tiyang
Saking laris film kasebut kathah sutradara asing ingkang minat lan badhè damel film kaya ta Train to Busan ginakaken vérsi piyambak
Film Train to Busan punika nyariosaken nalika ana truk ingkang ngasta barang dipun izinaken lèwat ing sawijing daérah ananging truk kalawau bocor
Sopir truk boten ningali menawi wonten kidang ingkang sampun mati lan kidang kalawau banjur malih wujud dados kidang zombie
Seok Woo diperanaken déning (Gong Yoo), ingkang gadhah profèsi minangka manajer keuangan ing sawijining perusahaan
Ing sawijining dinten Seok Woo lan putrinè ingkang nama Su An badhé tindak menyang Busan nemoni ibunè nitih keréta TXT
Nalika keréta badhé tindak, wonten wanita ingkang gadhah luka ing suku mlebet ing keréta kasebut
Awit wanita kala wau mlebet ing keréta, dhéwékè nulai kathah penumpang lan padha malih wujud dados zombie
Kerèta kala wau malih dados rusuh lan boten kondusif amarga padha keweden kaliyan zombie-zombie ingkang jumlahipun kathah
Masinis kerèta ménéhi wara-wara dhumateng para penumpang menawi kerèta kasebut bakal mandeg ing Stasiun Daejeon, papan ingkang sampun disiapaken para tentara ingkang badhe nulungi penumpang TXT kasebut
Nalika tekan stasiun Daejeon kondisi stasiunipun sepi lan para penumpang sadar menawi tentara ingkang dipunsiapaken punika sampun ketularan virus zombie
Para penumpang banjur lumayu nuju kerèta manèh ingkang gadhah tujuan akhir ing daèrah Busan
Ing perjalan kasebut, para penumpang taksih diserang kaliyan zombie lan Seok Woo kecakot dèning Yong suk ingkang nyebabaken Seok Woo malih dados zombie
Wonten ing kerèta TXT kasebut namung kalih tiyang ingkang déréng terinfeksi virus zombie inggih punika Sung Kyung lan Su An (putrinipun Seok Woo)
Seok Woo banjur ngajari Sung Kyung lan Su An kepriyè caranipun damel kerèta mandeg sadéréngipun Seok Woo ninggalkè Sung Kyung lan Su An kanthi cara terjun saking kerèta
Film Train to Busan gadhah konsèp zombie ingkang bénten kaliyan zombie vérsi film kulon
Para tiyang ingkang dados zombie ing film kasebut dipun wénéhi piwulang kepriyè anggénipun mlampah kaya ta mayat urip, diwulang babagan korèografi lan diwulang kepriyè anggénipun "bone braking" (tari nugelkakè balung)"." Zombie ing film kasebut gadhahi konsép ingkang bénten amarga budayanipun Korea inggih punika ‘"ppali ppali’," ingkang gadhah teges cepet-cepet
Saèngga anggénipun mlampah lan sapiturutè kedhah cepet
Alur cariyos lan "setting" ing keréta ingkang kaisolasi dadosaken raos tegang kagem para pamiyarsa
Film Train to Busan ugi gadhah kakirangan inggih punika anggénipun ngrembakaken narasi cariyos
Narasi cariyos ing paraga-paraga namung dados sampingan
Ing film kasebut wonten adègan Seo Wook (Gong Yoo) mangerténi menawi papan panggènanipun makarya ingkang damel virus zombie kasebut
Adègan kasebut boten diperlokakè lan sia-sia amargi wonten ing saktengahing film.
Brandon Salim Brandon Nicholas Salim ( lair ing Jakarta, 1996; umur taun ) yaiku aktor, model, pambiwara lan musisi saka Indonesia
Brandon Salim miwiti kariré minangka pandega saka sawijining band sing digawé taun 2008 kanthi jénéng Lights ON
Dhèwèké dadi "gitaris" lan pénulis lagu
Dhèwèké bisa main instrumèn musik kaya ta gitar, drum lan piano
Ing taun 2013, Lights On band lumebu industri musik kanthi profésional kanthi dikontrak déning pérusahaan rekaman HITS sing dadi anak perusahaan saka grup MNC / RCTI
Ing akhir taun 2014, Lights ON ngétokaké single pisanan kanthi irah-irahan 'CARI KAMU'
Saliyané dadi musisi, Brandon Nicholas Salim uga nduwèni bakat ing donya akting lan presenter ing ngéndi bakat iki nurun saka bapaké Ferry Salim sing dadi aktor senior lan prèsènter misuwur ing jamané
Film layar lebar kang irah-irahané Heart Beat dirilis ing 2015
Ing film iki Brandon Salim jumeneng karo personèl girlband BLINK.
Prau panumpes Jepang Satsuki (1925) Prau "Satsuki (皐月, Prau "Satsuki) iku prau panumpes klas Mutsuki kang kaanggo nalika Perang Donya II darbéné Wadya Sagara Kamaharajan Jepang
Aran prau iki saka wulan Mei
"Satsuki" kapernahaké rikala 1 Dhésèmber 1924 ing Osaka déning Fujinagata Shipyards; banjur kababar rikala 25 Maret 1925
Prau iki pamangkuné Mayor Sano Tetsu
Prau iki kèrem rikala 21 Sèptèmber 1944 cedhak Kavieng ()
Spirulina "Spirulina sp." minangka "cyanobacteria" ingkang kathah dipun-ginakaken kanggé bahan baku industri panganan amargi ngandhut protèin 60-71%, lemak 8%, karbohidrat 16%, lan vitamin sarta 1,6% "chlorophyll-a", 18% "phycocyanin", 17% "ß-Carotene", lan 20-30% "Ɣ-linoléaic acid" saking total asam lemak
Wonten ing warsa 1976, spirulina dipunpilih dados sumber panganan mangsa ngajeng dening "International Association of Applied Microbiology"
"Spirulina sp." ugi sampun dipun-ginakaken minangka suplemen utawi panganan panjangkep dening masarakat Afrika minangka sumber pangan tradisional
Kandungan nutrisi "Spirulina sp." ingkang jangkep mliginipun protein ingkang inggil njalaraken "Spirullina sp." nggadhahi potensi ingkang ageng kanggé dipunmanpaataken minangka sumber protein
Titikanipun spirulina ingkang sepisan inggih punika menawi spiruina minangka mikroalga ingkang ngandhut protèin inggil dumugi 55-70% saha sumber mikronutrien
"Wonten bahan pangan ingkang nggadhahi sumber protèin inggil inggih punika jamur lan bakteri mikroorganisme, amargi jalaran kasebut lajeng dipunsebat minangka protèin sel tunggal (PST)." Spirulina inggih punika jinis "cyanobacteria" utawi baktèri ingkang ngandhut klorofil lan saged minangka organisme ingkang saged nglampahaken fotosintèsis kanggé ndamel panganan kiyambak
Titikan ingkang saklajengipun inggih punika spirulina ngandhut fikosianin inggil saéngga warninipun radi ijo biru
Spirulina ugi saged urip ing rawa, banyu tawar, banyu sagara, lan ing lemah
Wonten ing panggènan ingkang gadhah tingkat alkalinitas inggil spirulina ugi saged urip kanthi pH 8,5 dumugi 11, benten kaliyan mikroorganisme sanesipun ingkang boten saged urip ing alkalinitas semonten
Ing suhu 15°C punika minangka suhu paling ngandhap kangge uripipun spirulina lan suhu 35-40°C kangge tuwuhipun kanthi sampurna
Spirulina ugi kasebat "Arthospira", nggadhahi manéka jinis
Kawontenan kirang langkung saking 58 spèsiès Spirulina ingkang kacathet, ananging naming sekedhik ingkang saged dipun-ginakaken kanggé sumber panganan
Kalih jinis Spirulina ingkang kondhang ing pasaran inggih punika "Spirulina plantèsis" lan "Spirulina maxima"
Kalih jinis Spirulina punika bènten ing wujud saha ukuranipun
"Spirulina maxima" nggadhahi ukuran ingkang langkung ageng, nanging wujudipun boten radi spiral menawi dipunlebetaken ing "Spirulina plantesis." Nutrisi kang kaandhut
Spirulina nggadhahi manéka titikan sarta kandhutan nutrisi ingkang cocok kanggé panganan fungsional
Protèin, asam lemak èsènsial, vitamin, mineral, lan klorofil saha fikosianin minangka komponèn ingkang kaandhut wonten ing Spirulina
Dipunpitadosi ugi menawi Spirulina saged minangka produk panganan ingkang saged nambani utawi dados obat